CELEX: 62018CA0655
Language: sl
Date: 2020-03-04 00:00:00
Title: Zadeva C-655/18: Sodba Sodišča (osmi senat) z dne 4. marca 2020 (predlog za sprejetje predhodne odločbe Administrativen sad – Varna – Bolgarija) – Teritorialna direktsia „Severna morska“ kam Agentsia Mitnitsi, pravna naslednica Mitnitsa Varna/„Schenker“ EOOD (Predhodno odločanje – Carinska unija – Uredba (EU) št. 952/2013 – Odstranitev izpod carinskega nadzora – Tatvina blaga, danega v postopek carinskega skladiščenja – Člen 242 – Oseba, odgovorna za odstranitev – Imetnik dovoljenja za carinsko skladiščenje – Sankcija za kršitev carinske zakonodaje – Člen 42 – Obveznost plačila zneska, ki ustreza vrednosti manjkajočega blaga – Hkratna naložitev z denarno sankcijo – Sorazmernost)

11.5.2020   
            
            
               SL
            
            
               Uradni list Evropske unije
            
            
               C 161/8
            
         
      Sodba Sodišča (osmi senat) z dne 4. marca 2020 (predlog za sprejetje predhodne odločbe Administrativen sad – Varna – Bolgarija) – Teritorialna direktsia „Severna morska“ kam Agentsia Mitnitsi, pravna naslednica Mitnitsa Varna/„Schenker“ EOOD
      (Zadeva C-655/18) (1)
      
      (Predhodno odločanje - Carinska unija - Uredba (EU) št. 952/2013 - Odstranitev izpod carinskega nadzora - Tatvina blaga, danega v postopek carinskega skladiščenja - Člen 242 - Oseba, odgovorna za odstranitev - Imetnik dovoljenja za carinsko skladiščenje - Sankcija za kršitev carinske zakonodaje - Člen 42 - Obveznost plačila zneska, ki ustreza vrednosti manjkajočega blaga - Hkratna naložitev z denarno sankcijo - Sorazmernost)
      (2020/C 161/11)
      Jezik postopka: bolgarščina
      
         Predložitveno sodišče
      
      Administrativen sad – Varna
      
         Stranke v postopku v glavni stvari
      
      
         Tožeča stranka: Teritorialna direktsia „Severna morska“ kam Agentsia Mitnitsi, pravna naslednica Mitnitsa Varna
      
         Tožena stranka:„Schenker“ EOOD
      
         Ob udeležbi: Okrazhna prokuratura – Varna
      
         Izrek
      
      
                  1.
               
               
                  Uredbo (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije je treba razlagati tako, da ne nasprotuje nacionalni ureditvi, v skladu s katero se v primeru tatvine blaga, danega v postopek carinskega skladiščenja, imetniku dovoljenja za carinsko skladiščenje naloži ustrezna denarna sankcija zaradi kršitve carinske zakonodaje.
               
            
                  2.
               
               
                  Člen 42(1) Uredbe št. 952/2013 je treba razlagati tako, da nasprotuje nacionalni ureditvi, v skladu s katero mora imetnik dovoljenja za carinsko skladiščenje v primeru odstranitve blaga, danega v postopek carinskega skladiščenja, izpod carinskega nadzora poleg denarne sankcije plačati še znesek, ki ustreza vrednosti tega blaga.
               
            
         (1)  JO C 4, 7.1.2019.